આયુષી અને અનુષી તોફાનમાં ટૉપ પર છે. સ્કૂલમાં તો ટીચર તેમને તેમના રોલનંબરથી જ ઓળખે છે, પણ મિત્રો એકનું કામ હોય તોય બન્નેનાં નામ બોલીને તેમની સાથે વાતચીત કરે છે. પોતાના સરખા દેખાવનો આ સ્વીટ સિસ્ટરે સારોએવો ફાયદો ઉઠાવ્યો છે. એ વિશે તેમની મમ્મી કહે છે, ‘બન્ને એટલી તોફાની છે કે અમને ઘણી વાર ચકમો આપીને નાસી જાય છે. અમે તેમનાં કપડાં અલગ-અલગ રાખ્યાં છે, પણ તેઓ ઘણી વાર રજાના દિવસે જાણી જોઈને એકબીજાનાં કપડાં પહેરી લે અને આખો દિવસ એકબીજાની એવી ઍક્ટિંગ કરે કે અમને ખબર પણ ન પડે. છેલ્લે સૂવાના ટાઇમે કહે કે મમ્મા, હું આયુષી નહીં અનુષી છું.’